Ali Rahman

Ali Rahman merupakan salah seorang penyanyi dan pelakon filem hitam-putih Melayu., 

Ali Rahman memulakan kerjaya di bidang perfileman dengan menjadi pelakon tambahan dalam beberapa filem dan kemudiannya muncul sebagai hero dalam filem Derita arahan L. Krishnan (sekarang bergelar Datuk).

Selepas mendapat kepercayaan pengarah filem ketika itu, Ali Rahman terus membintangi filem-filem keluaran Shaw Malay Film Productions atau Shaw Brothers antaranya filem Aladdin dan Rayuan Sukma.

Selepas penutupan studio Shaw Brothers pada tahun 1967, dia seperti kebanyakan pelakon filem lain dari Singapura telah menyambung semula perjuangan seni di Studio Merdeka, Hulu Klang, Selangor.

Antara filem yang dibintanginya di Studio Merdeka ialah filem Sitora Harimau Jadian, Damak dan Dajal Suchi.

Filemografi

Filem
 Derita (1951)
 Rayuan Sukma (1951)
 Aladdin (1952)
 Hati Iblis (1952)
 Jasa (1954)
 Abu Hassan Penchuri (1955)
 Sumpah Orang Minyak (1958)
 Singapura Dilanggar Todak (1960)
 Lubalang Daik (1962)
 Sitora Harimau Jadian (1964) 
 Ragam P. Ramlee (1964)
 Dajal Suchi (1965)
 Keranda Jingga (1969)
 Dr. Rushdi (1970)
 Di-Belakang Tabir (1970)
 Asmara Kirana (1971)
 Putus Sudah Kaseh Sayang (1971)
 Rahsia Hatiku (1975)
 Ceritaku Ceritamu (1979) 
 Langit Tidak Selalu Cerah (1981)
 Perempuan, Isteri & .....? (1993)

Lagu 
 Khatijah

Kehidupan peribadi 
Pada 2001, beliau telah menerima Anugerah Pelakon Veteran Lelaki pada Festival Filem Malaysia Ke-15 (FFM 15), yang disampaikan oleh Timbalan Menteri Besar Selangor, Datuk Dr. Zainal Abidin Ahmad pada majlis yang diadakan di Majlis Bandaraya Shah Alam, Selangor.

Pada akhir hayatnya Ali Rahman mengidap penyakit kencing manis dan sering masuk ke hospital. Ali Rahman meninggal pada 17 March 2008 pada 11.15 pm. Pengkebumiannya dihadiri oleh Jins Shamsudin.

Rujukan

Pautan luar 
 

Pelakon lelaki Malaysia
Pelakon lelaki Malaysia abad ke-20